Държавен вестник, бр. 77, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  77
2. В т. 3 след думите „стоковите тържища“ 
съюзът „и“ се заменя със запетая, а след думите 
„пазарите на производителите“ се добавя „и 
вписва обектите по чл. 3в, след получаване 
на уведомлението“.
3. Създава се нова т. 6:
„6. дава задължителни предписания във 
връзка с прилагането на закона;“.
4. Досегашната т. 6 става т. 7.
§ 5. В чл. 10, ал. 1 се създава т. 5:
„5. за самостоятелните обекти по чл. 3в.“
§ 6. Създава се глава трета „а“ с чл. 21б 
и 21в:
„ Г л а в а  т р е т а  „ а “
УВЕДОМЛЕНИЕ
Чл. 21б. (1) За извършване на дейност като 
самостоятелен обект по чл. 3в търговецът 
подава писмено уведомление до Държавната 
комисия по стоковите борси и тържищата в 
14-дневен срок от започване на дейността.
(2) В уведомлението по ал. 1 се посочва 
ЕИК на търговеца, а за лицата, регистрирани 
в друга държава – членка на Европейския 
съюз, или в друга държава – страна по Спо­
разумението за Европейското икономическо 
пространство – друг идентификационен код 
или номер, както и адрес на обекта и видовете 
стоки или стокови групи, с които се извършва 
търговия на едро. 
(3) Към уведомлението по ал. 1 се прилагат:
1. документ, удостоверяващ правното ос­
нование за ползване на търговския обект, в 
който ще се извършва дейността;
2. документи, издадени от компетентните 
органи, удостоверяващи пригодността на тър­
говския обект, в случаите, когато се извършва 
търговия на едро с цветя.
(4) Комисията изисква служебно от Бъл­
гарската агенция по безопасност на храните 
информация за обстоятелствата, вписани в 
регистъра по Закона за храните, в случаите, 
когато в търговския обект по чл. 3в се из­
вършва търговия на едро с храни.
(5) Комисията изисква служебно от Аген­
цията по вписванията:
1. актуално удостоверение за вписване в 
търговския регистър;
2. устройствен акт съобразно вида на 
търговеца.
Чл. 21в. (1) Лицата, извършващи дейност 
като самостоятелен обект по чл. 3в, уведомяват 
комисията за всяка последваща промяна на 
заявените по чл. 21б обстоятелства в 14-дневен 
срок след настъпването им.
(2) Уведомлението се извършва в писмена 
форма или по електронен път при спазване 
изискванията на Закона за електронния до­
кумент и електронния подпис и на Закона за 
електронното управление.“
§ 7. В чл. 30, ал. 1 думите „съюз и“ се заме­
нят със „съюз или на друга държава – страна 
по Споразумението за“.
§ 8. В чл. 52 се правят следните изменения:
1. В ал. 1:
а) точка 3 се изменя така:
„3. изисква стоките, предназначени за про­
дажба на стоково тържище, да се придружават 
от документи за произход и за съответствие 
с изискванията за безопасност;“
б) точка 5 се отменя.
2. Алинея 4 се отменя.
§ 9. В чл. 52а ал. 2 се отменя.
§ 10. В чл. 55 се правят следните изменения 
и допълнения:
1. В ал. 2 след думата „кооперациите“ се 
добавя „или от физически лица, регистрирани 
по Закона за подпомагане на земеделските 
производители“, думата „страна“ се заменя 
с „държава“, а накрая се добавя „или на дру­
га държава – страна по Споразумението за 
Европейското икономическо пространство“.
2. В ал. 3 след думите „Търговския закон“ 
думата „или“ се заменя със запетая, а след 
думите „Закона за кооперациите“ се добавя 
„или по Закона за подпомагане на земедел­
ските производители“.
§ 11. В чл. 57, ал. 2 след думите „ал. 1“ 
се добавя „т. 2, 3 и 4“, а думите „на мястото 
на извършване на продажбите“ се заличават.
§ 12. В чл. 59 се правят следните изменения:
1. Алинея 1 се отменя.
2. Алинея 2 се изменя така:
„(2) За сключените на тържището и на 
пазара на производителите сделки с юриди­
чески лица и еднолични търговци се издава 
фактура. За сключените сделки с физически 
лица фактура се издава само при поискване 
от лицето.“
§ 13. Създава се глава пета „а“ с чл. 63а 
и 63б:
„ Г л а в а  п е т а  „ а “
ИЗИСКВАНИЯ КЪМ САМОСТОЯТЕЛНИТЕ 
ОБЕКТИ ЗА ТЪРГОВИЯ НА ЕДРО С НА­
ЛИЧНИ ХРАНИ И ЦВЕТЯ
Чл. 63а. (1) Лицата, извършващи дейност 
като самостоятелен обект по чл. 3в, са длъжни 
да предоставят на купувачите: 
1. нормативно изискуемите документи, 
които придружават стоката, включително 
документи за произход;
2. документи за качествените характеристи­
ки на стоката, в случай че за нея е представена 
информация за качествени характеристики 
извън нормативно определените;
3. информация за продажната цена.
(2) Лицата, извършващи дейност като са­
мостоятелен обект по чл. 3в, са длъжни да 
съхраняват и предоставят документите по 
ал. 1, т. 1 и 3.